Diari Oficial de la Generalitat Valenciana


Sumari del DOGV 7616, del 16-09-2015 (2015/7429)

Notificació de la sentència dictada en el procediment de guarda i custòdia número 1567/2014.
--------------------------------------------------------------------------------------------

### Dades del document

Número de DOGV
:   7616

Data del DOGV
:   16-09-2015

Secció del DOGV
:   IV. ADMINISTRACIÓ DE JUSTÍCIA

Número del document
:   2015/7429


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de guarda i custòdia número 1567/2014. [2015/7429]  
José Esteban Briz Recio, secretari del Jutjat de Primera Instància número 24 de València, mitjançant este edicte faig saber que en les interlocutòries de guarda i custòdia 1567/2014, a instàncies de María del Pilar Novas Peña, representada per la procuradora Elena Herrero Gil, contra Victor Alfonso Terán Bonilla, en situació de rebel·lia, en les quals en data 7 de juliol de 2015 ha recaigut sentència la part dispositiva de la qual diu així:  
  
«Que estime parcialment la demanda formulada per la procuradora Elena Herrero Gil, en nom i representació de Maria del Pilar Novas Peña, contra Víctor Alfonso Terán Bonilla, en benefici i interés del fill menor dels litigants [...], nascut el [...], i acorde les mesures següents:  
  
a) S'atribuïx a la mare actora la guarda i custòdia del fill menor [...], i es manté l'exercici de la pàtria potestat compartida per ambdós progenitors.  
b) Es fixa un dret de visites pel qual el progenitor demandat podrà tindre en la seua companyia el seu fill menor els caps de setmana alterns des de les 12.00 hores del dissabte fins a les 20.00 hores del diumenge, i també la primera meitat de les vacances escolars de Nadal, Setmana Santa i estiu, els anys parells, i la segona meitat d'estes, els anys imparells. El pare haurà de comunicar a la mare la situació del fill en tot moment, especialment en situacions de malaltia o accident o semblants. El pare arreplegarà i tornarà el xiquet al domicili matern.  
c) No es permetrà que cap dels pares traga el xiquet d'Espanya sense el consentiment exprés, escrit i previ de l'altre pare.  
d) S'atribuïx l'ús exclusiu de l'habitatge familiar siti al carrer d'Andilla, 16, baix, a la demandant i el seu fill, i també el parament domèstic que hi haja, i el demandat haurà de retirar amb anterioritat les seues robes i efectes d'ús personal i necessari.  
e) El demandat abonarà a l'actora, en concepte d'aliments per al seu fill menor [...], la suma mensual de 190 euros, que haurà de fer efectiva a la mare del menor, en el compte corrent que esta designe, per mesos anticipats, dins dels cinc primers dies de cada mes, i que haurà de ser actualitzada anualment, segons les variacions que experimente l'índex de preus al consum emés per l'Institut Nacional d'Estadística o organisme que el suplisca; els gastos extraordinaris necessaris d'educació i formació no coberts pel sistema educatiu i els de salut no coberts per la Seguretat Social seran abonats pel pare en el termini màxim d'un mes i els gastos extraordinaris no necessaris seran abonats pel pare sempre que consenta en la realització d'estos.  
  
Cada part abonarà les costes processals produïdes a instàncies seues i les comunes a mitges.  
Mode d'impugnació: per mitjà de recurs d'apel·lació davant d'este Jutjat, no obstant això, es durà a efecte el que s'ha acordat. El recurs haurà d'interposar-se per escrit en el termini de 20 dies, amb la indicació de la infracció comesa segons el parer de la persona recurrent, i sense estos requisits no s'admetrà el recurs.»  
  
I perquè valga de notificació de forma deguda a Víctor Alfonso Terán Bonilla, en rebel·lia, expedisc i firme este edicte.  
  
València, 15 de juliol de 2015.- El secretari: José Esteban Briz Recio.